OpenLLM-France/wikimedia huggingface dataset:
# Depressió danubiana

La depressió danubiana (en eslovac Podunajská nížina) és la part de la petita plana hongaresa (Petit Alföld) que pertany a Eslovàquia, localitzada entre el riu Danubi, els Petits Carpats i les altres parts dels Carpats occidentals.
En termes de geomorfologia, forma una unitat juntament amb la conca de Neusiedl (Neusiedler Becken), a Àustria, i la conca de Győr (Győri-medence), a Hongria. És una extensa depressió tectònica farcida de capes de Quaternari neógeno fins a una altura d'entre 100 i 350 metres. Està formada per les dues parts següents:
* pujols danubians (també traduït com a Terra alta danubiana) en el nord;
* plana danubiana en el sud.
Molts assentaments, urbans i d'un altre tipus, poden trobar-se en aquesta zona primordialment agrícola. Les ciutats de Topoľčany, Nové Zámky, Komárno, Levice, Dunajská Streda i Galanta són centres administratius. Són centres d'indústria i del processament de productes agrícoles (molins, fàbriques de cervesa, etc.). Antigues ciutats vinícoles (Svätý Jur, Pezinok, Modra) i balnearis (Piešťany, Dudince) també poden trobar-se en la depressió.
# SSE5

SSE5 (Streaming SIMD Extensions version 5) era una extensió al set d'instruccions del processador proposat per AMD el 30 d'agost de 2007, com a suplement a les instruccions SSE de 128 bits precentes en l'arquitectura AMD64.
AMD va escollir no implementar SSE5 com havia proposat inicialment. El mes de maig de 2009, AMD va reemplaçar SSE5 amb tres extensions al set d'instruccions anomenats XOP, FMA i CVT16, els quals retenen la funcionalitat proposada per SSE5, però codifiquen les instruccions de forma compatible amb el set d'instruccions AVX proposat per Intel.
Aquestes tres instruccions derivades seran introduïdes en el microprocessador Bulldozer.

## Referències

* ↑ Hruska, Joel. «AMD Fusion now pushed back to 2011». Ars Technica, 14-11-2008.

## Enllaços externs

* A New SSE Instruction Set: AMD Announces SSE5, AnandTech.
* AMD Announces SSE5 Instruction Set Arxivat 2007-09-01 a Wayback Machine., DailyTech
# Roberto Irañeta

Roberto Irañeta (21 de març de 1915 - 1993) fou un futbolista argentí.

## Selecció de l'Argentina

Va formar part de l'equip argentí a la Copa del Món de 1934.

## Referències

* ↑ «1934 FIFA World Cup Italy». Arxivat de l'original el 2011-09-19. [Consulta: 27 febrer 2018].
* ↑ «FIFA profile». Arxivat de l'original el 2015-02-11. [Consulta: 27 febrer 2018].
* ↑ Biography of the Roberto Irañeta (castellà)
# Crocidura stenocephala

Crocidura stenocephala és una espècie de mamífer eulipotifle de la família de les musaranyes (Soricidae).

## Distribució geogràfica

Es troba a la República Democràtica del Congo i Uganda.

## Referències

* ↑ The Taxonomicon (anglès)
* ↑ Kerbis Peterhans, J., Dieterlen, F.; Hutterer, R. (2008). "Crocidura stenocephala." 2008 Llista Vermella de la UICN. Unió Internacional per a la Conservació de la Natura, edició 2008. [Consulta: 4 abril 2023]

## Bibliografia

* Dieterlen, F. i Heim de Balsac, H., 1979. Zur Ökologie und Taxonomie der Spitzmäuse (Soricidae) des Kivu-Gebietes. Säugetierkundliche Mitteilungen 27(4): 241–287.
* Hutterer, R., 1993. Order Insectivora. A: Wilson, D.E. i Reeder, D.M. (editors) Mammal Species of the World. Segona edició. Smithsonian Institution Press, Washington DC i Londres: 69-130.
* Hutterer, R., 2005. «Order Soricomorpha». A: D. E. Wilson i D. M. Reeder (editors), Mammal Species of the World, p. 220-311. Johns Hopkins University Press, Baltimore, Maryland.
* Kasangaki, A., Kityo, R. i Kerbis, J., 2003. Diversity of rodents and shrews along an elevational gradient in Bwindi Impenetrable National Park, south-western Uganda. African Journal of Ecology 41: 115–123.
* Nicoll, M. E. i Rathbun, G. B., 1990. African Insectivora and elephant-shrews: An action plan for their conservation. IUCN/SSC Insectivore, Tree-Shrew and Elephant-Shrew Specialist Group. UICN, Gland, Suïssa.
* Wilson D. E.; Reeder D. M. (editors). Mammal Species of the World. A Taxonomic and Geographic Reference (en anglès). 3a edició. Washington: Smithsonian Institution Press, 2005. ISBN 978-0801882210.

## Enllaços externs

* BioLib (anglès)
# Dai Xi

Dai Xi (xinès: 戴熙; pinyin: Dài Xī) (1801 – 1860) fou un pintor i cal·lígraf sota la dinastia Qing nascut el 1801 a Qiantang i mort el 1860. Va residir a Guangzhou. Aconseguí el grau 'jinshi' en els exàmens imperials. Va ser membre de l'”Acadèmia Hanlin” i, posteriorment, un alt càrrec ministerial. Es va suïcidar quan els rebels Taiping van ocupar Hangzhou el 1860.
Pintor inspirat en els grans acadèmics. Els seus temes eren, paisatges però també figures humanes i plantes. Els seus treballs són tan famosos com els de Yifen Tang. A la dècada dels anys 20 i 30 es van publicar reproduccions de les seves pintures. La seva obra ha estat objecte de diverses exposicions i les seves pintures han arribat a una elevada cotització en subhastes.

## Enllaços externs

* http://www.artgallery.nsw.gov.au/collection/works/203.2009/
* http://arts.cultural-china.com/en/77Arts13840.html Arxivat 2014-12-30 a Wayback Machine.
# Abelardo Linares

Abelardo Linares (Sevilla, 1952) és un poeta, bibliòfil i editor espanyol, Premi de la Crítica de Poesia en 1991 pel llibre Espejos. Va començar venent llibres al Rastro madrileny. Més tard es va fer llibreter de vell i editor. El 1974 va fundar, al barri de Santa Cruz de Sevilla, la llibreria de llibres vells i antics Renacimiento, especialitzada des d'un principi en literatura espanyola i hispanoamericana i enriquida per la compra d'un milió de llibres de la col·lecció del llibreter Eliseo Torres de Nova York. És responsable de les editorials Espuela de plata, especialitzada en literatura hispanoamericana, i Renacimiento, especialitzada en poesia contemporània, encara que, a partir dels anys noranta, inclou al seu catàleg també obres d'altres gèneres.
Obra poètica: Mitos (1971−1978; Editorial Comares, 1979), Sombras (1979−1985; Editorial Renacimiento, 1986), Espejos (1986−1991; Pre−Textos, 1991), Y ningún otro cielo (1993−2009; Tusquets, 2010).

## Referències

* ↑ García, Fernando «Abelardo Linares, librero de viejo: Word es bueno para la prosa» (en castellà). El País, 11-09-2008.

## Enllaços externs

* Poemes de Abelardo Linares
* Semblanza per Juan Bonilla
* Entrevista per Carlo Pulsoni
# Nicoma Park

Nicoma Park és una ciutat dels Estats Units a l'estat d'Oklahoma. Segons el cens del 2000 tenia 2.415 habitants.

## Demografia

Segons el cens del 2000, Nicoma Park tenia 2.415 habitants, 943 habitatges, i 691 famílies. La densitat de població era de 285,1 habitants per km².
Dels 943 habitatges en un 30,2% hi vivien nens de menys de 18 anys, en un 57,3% hi vivien parelles casades, en un 11,6% dones solteres, i en un 26,7% no eren unitats familiars. En el 23,1% dels habitatges hi vivien persones soles el 9,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,02.
Per edats la població es repartia de la següent manera: un 25,5% tenia menys de 18 anys, un 7,4% entre 18 i 24, un 27% entre 25 i 44, un 23,5% de 45 a 60 i un 16,6% 65 anys o més.
L'edat mediana era de 38 anys. Per cada 100 dones de 18 o més anys hi havia 95 homes.
La renda mediana per habitatge era de 36.190 $ i la renda mediana per família de 40.345 $. Els homes tenien una renda mediana de 30.339 $ mentre que les dones 20.417 $. La renda per capita de la població era de 17.801 $. Entorn del 7% de les famílies i el 10,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Nicoma Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Nicoma Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Vàlvula de Tesla

La vàlvula de Tesla és un tipus de vàlvula que permet que un fluid flueixi a través d'ella molt preferentment (o completament) en una direcció, però sense cap part mòbil, com generalment hi ha en les vàlvules que fan la mateixa feina. Rep el nom del seu inventor Nikola Tesla, que la va inventar el 1916 i patentar el 1920 (Patent dels EUA 1.329.559).
El principi de funcionament és que, en un sentit i per l'efecte Coanda, hi ha uns corrents que flueixen al llarg de diferents rutes en diferents direccions, i s'anul·len entre si. En canvi, en sentit contrari, el flux és directe, aquests corrents oposats no existeixen i la vàlvula no presenta cap resistència al flux.
A la pràctica, la idea ha tingut poc desenvolupament o ús des de la seva invenció. Un principi similar s'utilitza en el mesclador d'efecte Coanda per barrejar líquids en petita escala, mitjançant l'ús de la idea de Nikola Tesla.

## Referències

* ↑ Patent 1.329.559 de la vàlvula de Tesla
* ↑ "Simulació i Optimització de Vàlvules de Tesla ", T-Q Truong and N-T Nguyen, Nanotech 2003 Vol. 1 Documents tècnics de la Conferència de Nanotecnologia 2003 i l'Exposició Comercial, Volume 1, ISBN 0-9728422-0-9
* ↑ Patent #1,329,559 patent original de Nikola Tesla
# Green Line (MBTA)

La Green Line és una línia de tren lleuger del metro de Boston operat per Massachusetts Bay Transportation Authority (MBTA). És la línia més antiga de Boston. Circula soterrada al centre de la ciutat i en superfície a l'àrea adjacent. És una de les línies més utilitzades als Estats Units d'Amèrica amb 241.100 viatgers diàriament. El color de la línia va ser escollit perquè circula principalment per l'àrea anomenada Emerald Necklace. Els ramals eren part del sistema de línies que es va iniciar el 1856 Cambridge Horse Railroad. El túnel de Tremont Street Subway utilitzat com a tronc comú dels ramals al centre de la ciutat és el túnel de metro més antic d'Amèrica del Nord, obert l'1 de setembre de 1897.

## Referències

* 1 2 American Public Transportation Association, APTA transit ridership report, Q2 2011. Accessed 16 November 2011
* ↑ Kleespies, Gavin W. and MacDonald, Katie. «Transportation History». Harvard Square Business Association. Arxivat de l'original el 8 de març 2011. [Consulta: 4 octubre 2011].
# Gurutz Aguinagalde

Gurutz Aguinagalde Akizu (Irun, 26 d'octubre de 1977) és un jugador d'handbol basc, ja retirat, que va jugar de porter al Naturhouse La Rioja. És germà del també jugador d'handbol Julen Aguinagalde. Actualment presideix el Bidasoa Irun.
El 6 de gener de 2017 va debutar amb la Selecció d'handbol d'Espanya, disputant la segona part del partit Espanya-Polònia del XLII Torneig Internacional 'Domingo Bárcenas', celebrat a Irun, i, després del qual, va ser nomenat millor jugador del partit.

## Clubs

* Bidasoa Irun (1995-2005)
* Naturhouse de La Rioja (2005-2018)

## Referències

* ↑ «Gurutz Aguinagalde». Club Balonmano Ciudad de Logroño.
* ↑ «Gurutz Aginagalde, nuevo presidente del Bidasoa». Diario Vasco, 25-11-2018. [Consulta: 14 desembre 2018].
* ↑ «Gurutz nombrado mejor jugador del partido tras el España-Polonia». Mundo Deportivo, 06-01-2017.
* ↑ «Clubes en los que ha jugado». reporteroescolar.unir.net.
# Nukuoro

Nukuoro és un atol que pertany als Estats Federats de Micronèsia.
Es tracta d'un municipi de l'estat de Pohnpei integrat en els Estats Federats de Micronèsia. L'any 2007, l'atol de Nukuoro tenia 372 habitants. La superfície total, la llacuna interior inclosa, és de 40 km², tot i que si l'excloguem, només queden 1,7 km² de sol dividit en 40 illes, la més gran d'aquestes és l'illa de Nukuoro, la més important i la que representa el municipi capital.
Els habitants parlen la llengua de nukuoro, molt semblant a la de kapingamarangi, una llengua polinèsia. Tant Nukuoro com Kapingamarangi formen part de les illes perifèriques polinèsies. Els habitants natius diuen que els primers pobladors de les illes provenien de Samoa als voltants del 1700.

## Referències

* ↑ «Nukuoro, Pohnpei (Micronesia)». [Consulta: 8 maig 2021].
* ↑ Davidson, Janet «NEW EVIDENCE ABOUT THE DATE OF COLONISATION OF NUKUORO ATOLL, A POLYNESIAN OUTLIER IN THE EASTERN CAROLINE ISLANDS». The Journal of the Polynesian Society, 101, 3, 1992, pàg. 293–298. ISSN: 0032-4000.
# Nukupuu de Kauai

El nukupuu de Kauai (Hemignathus hanapepe) és un ocell de la família dels fringíl·lids (Fringillidae).

## Hàbitat i distribució

Habita els boscso de les muntanyes de Kauai, a les Hawwaii.

## Referències

* ↑ «Nukupuu de Kauai». Cercaterm. TERMCAT, Centre de Terminologia. Rev. 10/04/2022(català)
# Niquelfosfur

El niquelfosfur és un mineral de la classe dels elements natius. Rep el seu nom de la seva composició química.

## Característiques

El niquelfosfur és un fosfur de níquel i ferro, de fórmula química (Ni,Fe)₃P. Cristal·litza en el sistema tetragonal. Forma cristalls allargats en [0001], d'unes 2 micres, que es troben en residus resistents a l'àcid perclòric. La seva duresa a l'escala de Mohs es troba entre 6,5 i 7.
Segons la classificació de Nickel-Strunz, l' pertany a «01.BD - Fosfurs» juntament amb els següents minerals: schreibersita, barringerita, monipita, florenskiïta, allabogdanita, andreyivanovita i melliniïta.

## Formació i jaciments

És un component molt rar de les condrites-enstatites i meteorits-condrites, probablement format per exsolució durant el metamorfisme. Sol trobar-se associada a altres minerals com: diamant, kamacita, perryita, schreibersita, troilita, espinel·la, cromita, hibonita o rútil. Va ser descoberta en un meteorit de ferro de 41 kg trobat l'any 1874 a Butler, al comtat de Bates (Missouri, Estats Units). Posteriorment se n'ha trobat en altres meteorits o en cràters de meteorits, com en el cas del cràter de Zhamanshin, a la província d'Aktobe (Kazakhstan).

## Referències

* ↑ «Nickelphosphide» (en anglès). Mindat. [Consulta: 18 gener 2016].
* 1 2 «Nickelphosphide» (en anglès). Handbook of Mineralogy. [Consulta: 18 gener 2016].
* ↑ «Butler meteorite, Bates Co., Missouri, USA» (en anglès). Mindat. [Consulta: 18 gener 2016].

## Enllaços externs

* Galeria d'imatges
# Vöran

Vöran (italià Verano) és un municipi italià, dins de la província autònoma de Tirol del Sud. És un dels municipis del districte de Burggrafenamt. L'any 2007 tenia 891 habitants. Comprèn la fracció d'Aschl (Eschio). Limita amb els municipis de Hafling, Mölten, Meran, Burgstall, i Sarntal.

## Situació lingüística

| Pertinença lingüística (cens 2001) | 98,93% alemany |
| Pertinença lingüística (cens 2001) | 0,59% italià |
| Pertinença lingüística (cens 2001) | 0,47% ladí |

## Administració

Llista d'alcaldes :
| Període | Identitat | Partit |
| 2004- | Alfons Alber | SVP |
# Wilmslow

Wilmslow és una ciutat (considerada legalment “town” a Anglaterra) de Cheshire, Anglaterra. És al sud de la ciutat de Manchester. L'any 2001 30.326. Wilmslow, com la seva ciutat veïna d'Alderley Edge, és coneguda per les seves luxoses i cares cases. També té entre alguns comerços de luxe que atrauen clients rics com futbolistes, actors i multimilionaris. El topònim de Wilmslow deriva de l'antic anglès Wīghelmes hlāw = "túmul d'un home anomenat Wīghelm". Com a mostra de l'alt nivell de vida dels seus habitants és on es venen més automòbils de luxe de la marca Aston Martin del Regne Unit. La descoberta de l'home de Lindow (Lindow man) que va quedar conservat dins una torbera va permetre conèixer moltes dades de lEdat del Ferro d'aquesta zona. Actualment aquestes restes humanes es troben al Museu britànic L'estació de tren de Wilmslow va ser objecte d'un atemptat de l'IRA- Provisional l'any 1997, no hi va haver danys personals. El matemàtic Alan Turing va ser un dels residents més notables d'aquesta població, s'hi suïcidà el 7 de juny de 1954 ingerint una poma enverinada amb cianur de potassi.

## Referències

* ↑ «Wilmslow's official 2001 Census profile». Macclesfield Borough Council. Arxivat de l'original el 2007-09-27. [Consulta: 7 juny 2012].
* ↑ http://www.wilmslowexpress.co.uk/news/s/503/503492_towns_millionaires_make_postcode_a_money_magnet.html
* ↑ http://www.whatsin-wilmslow.co.uk/about.asp Arxivat 2012-03-04 a Wayback Machine.
* ↑ Fiona Ryan «After the last ceasefire ended». Irish News Online. http://www.irishnews.com,+Unknown. Arxivat 2016-03-03 a Wayback Machine. «Còpia arxivada». Arxivat de l'original el 2016-03-03. [Consulta: 7 juny 2012].
* ↑ «Alan Turing: a short biography – 8».

## Enllaços externs

* wilmslow.co.uk
# Nollmotzita

La nollmotzita és un mineral de la classe dels òxids. Va ser nomenada en honor de dos col·leccionistes de minerals alemanys: Markus Noller (nascut el 16 de maig de 1977), qui va descobrir aquest nou mineral com a col·leccionista i fotògraf, i Reinhard Motzigemba (nascut el 14 de novembre de 1952), qui el va recollir el 2016 com a suposada ianthinita a la mina Clara, a Alemanya. El nom «nollmotzita» combina les quatre primeres lletres dels seus cognoms.

## Característiques

La nollmotzita és un !!! de fórmula química Mg[U$^{5+}$(U$^{6+}$O₂)₂O₄F₃]·4H₂O. Va ser aprovada com a espècie vàlida per l'Associació Mineralògica Internacional l'any 2018, sent publicada per primera vegada el mateix any. Cristal·litza en el sistema monoclínic.
Els exemplars que van servir per a determinar l'espècie, el que es coneix com a material tipus, es troben conservats a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb els números de catàleg: 66647, 66648 i 66649.

## Formació i jaciments

Va ser descoberta a la mina Clara, situada a la localitat de Wolfach, dins la regió de Freiburg (Baden-Württemberg, Alemanya), on es troba associada al quars, barita i fluorita. Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Nollmotzite» (en anglès). Mindat. [Consulta: 11 juliol 2021].
# Noltea africana

Noltea és un gènere monotípic de la família de les ramnàcies. La seva única espècie és Noltea africana i és originària de Sud-àfrica. Es tracta d'una planta entre arbust, matoll o arbret que es distribueix des de la península del Cap fins a KwaZulu-Natal, a la zona nord-est de la regió del Cap. La podem trobar en matollars, valls arbustives i límits de boscos; es localitza normalment al llarg dels torrents. Es tracta d'una espècie relicte que actualment només és present en àrees de refugi que encara preserven un clima humit subtropical.
Les seves branques són vermelloses i les fulles es caracteritzen per ser alternes amb marges dentats. Floreix a la primavera i les seves flors són petites i blanques; s'agrupen en panícules a la part axil·lar de les fulles. A més a més, aquesta planta conté saponina (concretament, les fulles la contenen), i ha estat tradicionalment usada per a rentar la roba: creix convenientment a prop de rius i llacs, tot i que també a gran alçada i en matollars oberts.

## Referències

* ↑ «Noltea africana» a The Plant List. Data consulta: 24 de gener de 2014.
* ↑ «New Plant Nursery». Arxivat de l'original el 2011-08-24. [Consulta: 24 gener 2014].
* ↑ Johnson, D. and S. Johnson. (2002). Down to Earth: Gardening with Indigenous Trees. Struik.
# Noriko Baba

Noriko Baba (馬場 典子, 4 de maig de 1977) és una exfutbolista japonesa.

## Selecció del Japó

Va debutar amb la selecció del Japó el 2001. Va disputar 5 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2001 | 4 | 0 |
| 2002 | 1 | 0 |
| Total | 5 | 0 |

## Referències

* ↑ Japan Football Association(japonès)
# Gudja

Gudja és un poble de Malta. En el cens de 2021 tenia 3.229 habitants i una superfície de 2,25 km². Està situat a un turó al sud de la capital i amb vistes a l'aeroport internacional de l'illa.
El lema del poble Pluribus parens que vol dir mare de molts fills ens recorda com Gudja fou parròquia dels llocs actuals de Safi, Kirkop, Ħal-Farruġ, Luqa, Mqabba, Birżebbuġa i Tarxien, que ara ja són parròquies independents i alguns fins i tot municipis.
En aquest poble hi ha el Palazzo Bettina lloc de residència de Napoleó durant la seva curta estada a l'illa el 1798.

## Referències

* ↑ «Gudja». citypopulation.de. [Consulta: 17 febrer 2024].
* ↑ «Gudja Local Council». Arxivat de l'original el 17 de febrer 2024. [Consulta: 17 febrer 2024].
# Griva de les Petites Antilles

La griva de les Petites Antilles (Turdus lherminieri) és un ocell de la família dels túrdids (Turdidae).

## Hàbitat i distribució

Habita els boscos de les Petites Antilles, a Montserrat, Guadalupe, Dominica i Saint Lucia.

## Referències

* ↑ «Griva de les Petites Antilles». Cercaterm. TERMCAT, Centre de Terminologia. Rev. 20/01/2022(català)
# OM Digital Solutions

OM Digital Solutions Corporation (OMDS) (OMデジタルソリューションズ) és un fabricant japonès de productes opto - digitals per a empreses i consumidors.
La companyia va adquirir les divisions de productes de càmeres, gravadores d'àudio i binocles del fabricant Olympus el gener de 2021.

## Història

El 30 de setembre de 2020, Olympus va anunciar que havia signat un acord amb l'inversor financer Japan Industrial Partners (JIP) per transferir la divisió d'imatges d'Olympus a una filial de propietat total d'Olympus de nova creació. Aquesta filial es va anomenar OM Digital Solutions. L'1 de gener de 2021, el 95% de les accions d'OM Digital Solutions es van transferir a OJ Holdings, Ltd, una filial especialment establerta de JIP. Olympus va mantenir la propietat del 5% restant.

## Referències

* ↑ «Olympus Completes Transfer of Imaging Business» (en anglès). Olympus, 04-01-2021.
* 1 2 «Olympus: Einigung mit JIP zum Transfer des Kamerageschäfts» (en alemany), 30-09-2020.
* ↑ «Olympus Agreed on Transfer of Imaging Business with JIP» (en anglès). Olympus, 30-09-2020.
* ↑ «Company Profile» (en anglès). OM Digital Solutions.

## Enllaços externs

* «OLYMPUS - News Release: IS-200 SLR», 11-06-1997. [Consulta: 14 març 2023].
# Gurimita

La gurimita és un mineral de la classe dels òxids que pertany al grup de la tuïta. Rep el nom de l'anticlinal de Gurim, a Israel, la seva localitat tipus.

## Característiques

La gurimita és un vanadat de fórmula química Ba₃(VO₄)₂, un dels minerals de bari més senzills. Va ser aprovada com a espècie vàlida per l'Associació Mineralògica Internacional l'any 2013, sent publicada per primera vegada el 2017. Cristal·litza en el sistema trigonal.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu d'Història Natural de Berna, a Suïssa, amb el número de catàleg: 4210.

## Formació i jaciments

Va ser descoberta a Israel, concretament a l'anticlinal de Gurim, situat a a la conca de l'Hatrurim, a Tamar (Districte del Sud). També ha estat descrita a la localitat tipus de l'aradita, també al consell regional de Tamar, així com a la formació Hatrurim, a l'Orient Mitjà.

## Referències

* ↑ «Gurimite» (en anglès). Mindat. [Consulta: 10 novembre 2021].
* ↑ Bosi, Ferdinando; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 73». European Journal of Mineralogy, 35, 3, 19-06-2023, pàg. 397–402. DOI: https://doi.org/10.5194/ejm-35-397-2023 [Consulta: 4 juliol 2023].